Diari Oficial de la Generalitat Valenciana


Sumari del DOGV 5851, del 17-09-2008 (2008/10712)

ORDE de 8 de setembre de 2008, de la Conselleria de Justícia i Administracions Públiques, per la qual es convoquen les proves selectives d'accés al grup A, sector administració especial, enginyer de mines, torn d'accés lliure, Convocatòria 20/08, corresponents a l'oferta d'ocupació pública de 2008 per al personal de l'administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5851

Data del DOGV
:   17-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10400


Data del document
:   08-09-2008

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * enginyer
    * explotació minera
    * concurs administratiu
    * administració regional

ORDE de 8 de setembre de 2008, de la Conselleria de Justícia i Administracions Públiques, per la qual es convoquen les proves selectives d'accés al grup A, sector administració especial, enginyer de mines, torn d'accés lliure, Convocatòria 20/08, corresponents a l'oferta d'ocupació pública de 2008 per al personal de l'administració de la Generalitat. [2008/10946]
De conformitat amb el que establix el Decret 22/2008 de 7 de març, pel qual s'aprova l'Oferta d'Ocupació Pública per a l'any 2008, i a fi d'atendre les necessitats personal en l'administració de la Generalitat, esta Conselleria, en exercici de les atribucions previstes en l'article 27.1.g) del vigent Text Refós de la Llei de Funció Pública i en el Decret 33/99, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública, acorda convocar proves selectives d'accés al grup A, sector administració especial, enginyer de mines, pel sistema de concurs-oposició, el qual es regirà pel que establix la Llei 7/2007, de 12 d'abril, de l'Estatut Bàsic de l'Empleat Públic, en el Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana i la resta de normativa de desplegament, i pel que disposen les següents
Bases de la convocatòria
1. Objecte de la convocatòria
1.1. La present convocatòria té com a objecte la selecció de personal, mitjançant el sistema de concurs-oposició, per a cobrir 1 lloc de treball del grup A, sector administració especial, enginyer de mines pel torn d'accés lliure.
1.2. Els llocs de treball que queden sense cobrir en la convocatòria 21/08, d'accés pel torn de promoció interna, s'acumularan als del torn d'accés lliure.
2. Condicions generals dels aspirants
2.1. Per a ser admés a estes proves selectives, caldrà complir els requisits següents:
2.1.1. Nacionalitat: ser espanyol o nacional d'un Estat membre de la Unió Europea o nacional d'algun Estat que aplique la llibertat de circulació de treballadors. Independentment de la seua nacionalitat, el cònjuge dels espanyols i dels nacionals d'algun dels Estats membres de la Unió Europea, i quan així ho preveja el corresponent Tractat, el cònjuge dels nacionals d'algun Estat que aplique la llibertat de circulació de treballadors, sempre que no estiguen separats de dret.
Així mateix i amb les mateixes condicions que els cònjuges, podran participar els descendents i els del seu cònjuge, menors de vint-i-un anys o majors de dita edat que visquen a càrrec seu.
2.1.2. Edat: tindre 16 anys i no haver arribat a l'edat de jubilació (65 anys)
2.1.3. Titulació: estar en possessió del títol d'Enginyer de Mines o complides les condicions per a obtindre abans de la finalització del termini de presentació de sol·licituds.
En el cas de titulacions obtingudes en l'estranger s'haurà d'estar en possessió de la credencial que acredite la seua homologació.
2.1.4. Capacitat: no patir malaltia ni estar afectat per limitació física o psíquica incompatible amb l'exercici de les corresponents funcions.
2.1.5. Habilitació: no haver sigut separat mitjançant expedient disciplinari del servici de qualsevol de les administracions públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en el que haguera sigut separat o inhabilitat. En el cas de ser nacional d'un altre Estat, no esatr inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.
2.2. Les condicions per a ser admés a les proves, hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
3. Aspirants amb discapacitat.
3.1. El Tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A l'efecte, les persones interessades hauran de formular la petició corresponent en la sol·licitud de participació en el present concurs-oposició, seguint les instruccions establides en la Base 6.4.2.
3.2. Si en el desplegament de les proves se suscitaren dubtes raonables al Tribunal respecte a la compatibilitat funcional d'un aspirant, podrà demanar el corresponent dictamen de la Comissió Mixta de Discapacitats, i en este cas l'aspirant podrà participar condicionalment en el procés selectiu, però quedarà en suspens la resolució definitiva sobre l'admissió o exclusió de les proves fins a la recepció del dictamen.
4. Sol·licituds
Els qui vulguen prendre part en estes proves selectives hauran d'omplir la sol·licitud que figura com a model en l'annex III i que els serà facilitada en les oficines públiques que es relacionen en l'annex IV i en l'adreça d'internet Http://www.gva.es (apartat: Conselleria de Justícia i Administracions Públiques, Direcció General d'Administració Autonòmica, Oposicions i Concursos).
5. Drets d'examen
Els drets d'examen seran de 26,29 euros i s'ingressaran en qualsevol de les entitats bancàries col·laboradores que figuren en la sol·licitud. El pagament de la taxa es justificarà per mitjà de l'oportú justificant que l'entitat bancària en què s'haja efectuat l'ingrés farà constar en l'exemplar corresponent de l'imprés de sol·licitud.
La falta de la justificació de l'abonament dels drets d'examen determinarà l'exclusió de l'aspirant.
Les persones amb discapacitat igual o superior al 33%, estan exemptes del pagament dels drets d'examen. Estos aspirants hauran de presentar el certificat de la Conselleria de Benestar Social o òrgans competents d'altres administracions públiques que acredite discapacitat igual o superior al 33% i ho facen constar marcant una creu en l'apartat 40.3 de la sol·licitud.
Així mateix, estan exempts del pagament els membres de famílies nombroses de categoria especial. Els membres de famílies nombroses de categoria general disfrutaran d'una bonificació del 50% de la taxa. Per a això, en ambdós casos, hauran d'adjuntar el títol de família nombrosa en vigor, expedit per l'òrgan competent de la Conselleria de Benestar Social o òrgans competents d'altres administracions públiques i ho facen constar amb una creu en l'apartat 40.3 de la sol·licitud.
Procedirà la devolució de les taxes per drets d'examen únicament en els supòsits i procediments previstos en l'article 9 del Decret Legislatiu 1/2005, de 25 de febrer, del Consell de la Generalitat, pel que s'aprova la Text Refós de la Llei de Taxes de la Generalitat.
6. Presentació de sol·licituds
6.1 Les sol·licituds seran dirigides a la Direcció General d'Administració Autonòmica.
6.2. El termini per a la presentació de sol·licituds serà de vint dies hàbils, comptats a partir de l'endemà al de la publicació d'esta convocatòria en el Diari Oficial de la Comunitat Valenciana.
Les sol·licituds es presentaran pels interessats en les oficines públiques que figuren relacionades en l'annex IV, una vegada abonada la taxa que es fixa en la base 5.
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.
6.3. Els aspirants que no tinguen la nacionalitat espanyola i, d'acord amb la base 7.7, estiguen exempts de la realització de la prova de castellà, hauran de fer-ho constar amb una creu en l'apartat 40.2 de la sol·licitud.
6.4. L'aspirant, en l'ompliment de la seua sol·licitud, haurà d'observar les instruccions següents:
6.4.1. En l'apartat número 30 de l'imprés de sol·licitud, «forma d'accés», els aspirants que accedisquen pel torn lliure, assenyalaran amb una ics (X) sobre la lletra «L».
6.4.2. Els aspirants amb discapacitat, que sol·liciten mesures d'adaptació, hauran d'assenyalar amb una ics (X) en la casella 33 el tipus de discapacitat: (F) Física, (P) Psíquica, (S) Sensorial. Podran sol·licitar les mesures d'adaptació que necessiten previstes en els apartats 34 i 35 de l'imprés de sol·licitud, d'acord amb la classificació següent:
1) Eliminació de barreres arquitectòniques i taula adaptada a la cadira de rodes.
2) Ampliació del temps de duració de la prova. Per a poder dur a terme esta mesura d'adaptació els aspirants hauran d'acompanyar obligatòriament el certificat expedit per l'òrgan oficial competent que especifique èl diagnòstic i el temps (nombre de minuts) d'ampliació que sol·licita.
3) Augment de la grandària dels caràcters del qüestionari, per dificultat de visió.
4) Necessitat intèrpret, a causa de sordera.
5) Sistema braille d'escriptura, o ajuda d'una persona per invident.
6) Altres, especificant quines.
6.4.3. Els aspirants de nacionalitat diferent de l'espanyola hauran d'omplir els apartats 10 a 15 de la sol·licitud.
6.4.4. En la sol·licitud haurà de constar que s'ha realitzat el corresponent ingrés dels drets d'examen, per mitjà de la validació per l'entitat col·laboradora en què es realitze l'ingrés, a través de certificat mecànica, o si no n'hi ha del segell i firma.
6.4.5. En cap cas la mera presentació i pagament en l'entitat col·laboradora no suposarà la substitució del tràmit de presentació, dins del termini i la forma escaient, de l'imprés de sol·licitud d'acord amb el que disposa la base 6.2.
7. Admissió dels aspirants
7.1. Els aspirants queden vinculats a les dades que hagen fet constar en les seues sol·licituds, únicament poden demandar la seua modificació per mitjà d'un escrit motivat, dins del termini establit en la base 6.2 per a la presentació de sol·licituds.
7.2. Acabat el termini de presentació de sol·licituds, prèvia verificació que s'ha realitzat el pagament dels drets d'examen, l'òrgan convocant dictarà una resolució, la qual es publicarà en el Diari Oficial de la Comunitat Valenciana, que contindrà la relació provisional d'admesos i exclosos a la realització de les proves.
7.3. Els aspirants podran, en el cas d'errada o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir de l'endemà al de la publicació de la relació provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Publiques i del Procediment Administratiu Comú.
7.4. En tot cas, a fi d'evitar errades i, en el supòsit de produir-se, possibilitar la seua esmena dins del termini i la forma escaient, els aspirants comprovaran no només que no figuren arreplegats en la relació provisional d'exclosos sinó, a més, que els seus noms i dades consten correctament en les pertinents relacions d'admesos.
7.5. Transcorregut el termini anterior, vistes les al·legacions i esmenats els defectes, si procedira, es dictarà una resolució que elevarà a definitiva la llista d'admesos i exclosos a la realització de les proves, la qual es publicarà en el Diari Oficial de la Comunitat Valenciana.
7.6. En la resolució per mitjà de la qual es faça pública la llista definitiva d'admesos a la realització de les proves s'establirà, com a mínim, amb 15 dies d'antelació, la data, el lloc de celebració i l'hora de començament de la prova, així com l'orde de crida dels aspirants, el qual s'iniciarà en la lletra Z conforme el resultat del sorteig celebrat el dia 15 d'abril de 2008 (DOCV, número 5755 de 5 de maig de 2008).
7.7 Prova de coneixement del castellà per als aspirants que no tinguen la nacionalitat espanyola:
Amb caràcter previ a la realització de les proves del concurs oposició, els aspirants que no tinguen la nacionalitat espanyola i del seu origen no es desprenga el coneixement del castellà hauran d'acreditar el seu coneixement per mitjà de la realització d'una prova, en la qual es comprovara que tenen un nivell adequat de compressió i expressió oral i escrita en esta llengua.
El contingut d'esta prova s'ajustara al que disposa el Reial Decret 1137/2002, de 31 d'octubre, pel qual es regulen diplomes d'espanyol com a llengua estrangera.
La prova es qualificara d'«apte» o «no apte», i caldrà obtindre la valoració d'«apte» per a passar a realitzar les proves de la fase d'oposició.
En el cas que haguera algun aspirant que haja de realitzar esta prova, s'indicarà en la relació definitiva d'admesos i exclosos, el lloc i la data de realització d'esta.
Queden eximits de realitzar esta prova els que estiguen en possessió del Diploma d'Espanyol com a Llengua Estrangera regulat en el Reial Decret 1137/2002 de 31 d'octubre o del Certificat d'Aptitud en Espanyol per a Estrangers expedit per les Escoles Oficials d'Idiomes, o acrediten estar en possessió d'una titulació acadèmica espanyola expedida per l'òrgan oficial competent en el territori espanyol.
8. Proves selectives
8.1. El procediment de selecció dels aspirants serà el de concurs-oposició, constarà d'una fase d'oposició, de caràcter obligatori i eliminatori, i d'una fase de concurs, de caràcter obligatori.
8.2. Desplegament de la fase d'oposició:
L'oposició constarà de tres exercicis obligatoris i eliminatoris.
8.2.1 Primer exercici.
Consistirà a contestar per escrit a un qüestionari de 120 preguntes, sobre matèries comunes arreplegades en l'annex I, amb quatre respostes alternatives de les quals només una serà la correcta.
El temps de realització de l'examen serà determinat prèviament pel Tribunal i en cap cas serà inferior a 50 segons per pregunta.
8.2.2. Segon exercici.
Consistirà en el desplegament per escrit, durant un temps mínim de tres hores i màxim de quatre, a determinar pel Tribunal, de dos temes triats d'entre tres extrets a l'atzar del programa que figura en l'annex II.
Una vegada conclosa la prova, els exercicis seran introduïts en sobre tancat i quedaran sota la custòdia del Tribunal de selecció, el qual cridarà individualment els opositors per a la lectura pública dels temes que hagen desplegat, iniciant-se l'orde per la lletra Z conforme el resultat del sorteig celebrat el dia 15 d'abril de 2008 (DOCV núm. 5755, de 5 de maig de 2008).
El Tribunal podrà formular preguntes aclaridores sobre els temes exposats.
El lloc, dates i hores de lectura d'este exercici s'anunciarà pel Tribunal amb la deguda antelació.
8.2.3. Tercer exercici.
Consistirà a resoldre per escrit, en un temps mínim de tres hores i màxim de quatre, a determinar pel Tribunal, dos supòsits pràctics referits a matèries contingudes en el temari específic de l'annex II de la Convocatòria
8.3. Qualificació dels exercicis.
La puntuació màxima a obtindre en la fase d'oposició serà de 75 punts, la qual es distribuirà de la manera següent:
8.3.1. Primer exercici: l'exercici es qualificarà de 0 a 25 punts i caldrà obtindre per a superar-lo un mínim de 15 punts.
El nivell de coneixements mínims exigits per a aconseguir els 15 punts en l'exercici serà contestar el 60% de respostes correctes netes. Les contestacions errònies es valoraran negativament amb una penalització equivalent a un terç del valor de cada contestació correcta i les contestacions en blanc ni puntuen ni penalitzen. La formula de correcció serà:
Respostes correctes netes = nombre d'encerts - (nombre d'errors/3).
Establides les respostes correctes netes es convertiran en puntuacions finals per mitjà d'una distribució proporcional.
8.3.2. Segon exercici: l'exercici es qualificarà de 0 a 25 punts i caldrà obtindre per a superar-lo un mínim de 12,5 punts.
8.3.3. Tercer exercici: l'exercici es qualificarà de 0 a 25 punts i caldrà obtindre per a superar-lo un mínim de 12,5 punts.
8.4. Qualificació final de la fase d'oposició.
Per a superar la fase d'oposició caldrà obtindre un mínim de 40 punts, puntuació que vindrà determinada per la suma de les puntuacions obtingudes en cada un dels tres exercicis que han de realitzar els aspirants.
8.5. Fase de concurs
Només podran participar en la fase de concurs els aspirants que hagen superat la fase d'oposició.
Els mèrits al·legats pels participants hauran d'haver sigut obtinguts o computats fins a la data de finalització del termini de presentació d'instàncies.
La puntuació màxima en la fase de concurs serà de 25 punts, els quals es distribuiran d'acord amb el barem que figura en l'annex V.
8.6. Puntuació final del concurs-oposició
La puntuació final del concurs-oposició s'obtindrà sumant la puntuació obtinguda en ambdues fases.
A continuació es configurarà una llista ordenada per puntuació de major a menor que s'interromprà quan el número d'inclosos en ella coincidisca amb el nombre de llocs convocats, inclòs el que preveuen les bases 1.2. Esta constituirà la llista definitiva d'aprovats.
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició i, si persistira l'empat este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats.
En cas de persistir l'empat caldrà ajustar-se, en tercer lloc, a la major puntuació obtinguda en el segon exercici, i en quart lloc, de mantindre's este, a la major puntuació obtinguda en el tercer exercici.
Si encara persistira l'empat, es dirimirà finalment per orde alfabètic del primer cognom dels aspirants empatats, iniciant-se l'esmentat orde per la lletra «Z», conforme al resultat del sorteig celebrat el dia 15 d'abril de 2008. (DOCV núm. 5755, de 5 de maig de 2008).
9. Desplegament de les proves selectives
9.1. El primer exercici es realitzarà en el lloc, data i hora que s'establisca en la resolució per la qual s'aprove i publique en el Diari Oficial de la Comunitat Valenciana la llista definitiva d'admesos a la realització de les proves.
9.2. Els aspirants seran convocats per a la realització de cada exercici en crida única.
Els aspirants quedaran decaiguts en el seu dret quan es personen en els llocs de celebració quan ja s'hagen iniciat les proves o per la seua inassistència, encara que es dega a causes justificades. Tractant-se de proves orals o altres de caràcter individual i successiu, el Tribunal podrà apreciar les causes al·legades i admetre l'aspirant, sempre que estes no hagen finalitzat i dita admissió no menyscabe el principi d'igualtat amb la resta del personal.
Els aspirants hauran d'observar en tot moment les instruccions dels membres del Tribunal o del personal ajudant o assessor durant la celebració de les proves, per a l'adequada realització. Qualsevol alteració en el desplegament normal de les proves per part d'un o una aspirant, quedarà reflectida en l'Acta corresponent, i el dit o la dita aspirant podrà continuar la realització de l'exercici amb caràcter condicional fins tant resolga el Tribunal sobre l'incident.
Abans de l'inici de cada exercici i sempre que s'estime convenient durant la seua realització, els membres del Tribunal, els seus ajudants o assessors comprovaran la identitat dels aspirants per mitjà de la presentació del DNI, del passaport o del permís de conduir o els documents equivalents per als nacionals d'altres Estats, sense que per a este efecte siguen vàlides les fotocòpies compulsades dels dits documents; així com, si és el cas, de l'exemplar per a l'interessat de la sol·licitud d'admissió a les proves.
Si en qualsevol moment del procés arriba a coneixement del tribunal que algun dels aspirants no té la totalitat dels requisits exigits, haurà de requerir-li l'acreditació de tals requisits. Si els requisits en qüestió no foren acreditats en el termini de deu dies hàbils següents a la notificació del requeriment, el tribunal realitzarà la proposta d'exclusió, i indicarà les inexactituds o falsedats formulades per l'aspirant, a l'òrgan convocant qui, prèvies les verificacions oportunes, dictarà una resolució motivada excloent a l'aspirant del concurs-oposició
Durant la realització dels exercicis, no està permés ni fumar ni l'ús de telèfons mòbils.
9.3. Començades les proves, l'anunci de la celebració dels restants exercicis es farà públic pel Tribunal a les seus de la Conselleria de Justícia i Administracions Públiques d'Alacant, Castelló i València, en la web de la Direcció General d'Administració Autonòmica, amb una antelació mínima de 12 hores si la crida és per a la sessió següent d'un mateix exercici i de 48 hores, com a mínim, si es tracta de la convocatòria per a un exercici distint, d'acord amb el que preceptua l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'Àmbit d'aplicació de la Llei de la Funció Pública Valenciana
9.4. En totes les proves el tribunal prendrà les mesures que calguen per a garantir l'anonimat en la seua valoració, i seran anul·lats tots aquells exercicis que continguen alguna marca que poguera identificar el seu autor.
9.5. Els aspirants que hagen obtingut el 75% de la puntuació màxima en el primer exercici de la present convocatòria i no superen el concurs-oposició, podran quedar exempts de la realització del primer exercici en la següent convocatòria si així ho sol·liciten. La nota que se li assignarà en esta segona convocatòria serà sempre l'equivalent a la puntuació mínima establida per a superar l'exercici.
10. Publicitat de les llistes
10.1. En finalitzar cada un dels exercicis de la fase d'oposició el Tribunal publicarà en el lloc d'examen, a les seus de la Conselleria de Justícia i Administracions Públiques d'Alacant, Castelló i València, i en la pàgina Web de la Direcció General d'Administració Autonòmica: la relació d'aspirants que han superat la prova amb expressió del seu nom, cognoms, DNI i la puntuació obtinguda. S'entendrà que han superat la prova únicament aquells aspirants que hagen obtingut la puntuació mínima exigida per a superar els exercicis segons el que disposa la base 8.
10.2. Una vegada finalitzada la fase d'oposició, el Tribunal, mitjançant anunci publicarà en el lloc d'examen, a les seus de la Conselleria de Justícia i Administracions Públiques d'Alacant, Castelló i València, i en la pàgina Web de la Direcció General d'Administració Autonòmica les llistes amb la qualificació final de la fase d'oposició a què fa referència la base 8.4, la qual constituirà la llista dels aspirants que han superat la fase d'oposició per orde de puntuació i que han de passar a la fase de concurs.
Als aspirants inclosos en la llista se'ls concedirà un termini de 10 dies hàbils perquè presenten, obligatòriament, un currículum acompanyat de tots aquells documents acreditatius dels mèrits previstos en l'annex V. Si els mèrits que s'al·leguen ja constaren en el Registre de Personal de la Generalitat, únicament caldrà citar-los en el currículum, sense aportar els documents corresponents. Només es valoraran els mèrits al·legats en el currículum.
10.3. Una vegada baremats els mèrits, el Tribunal exposarà a les seus de la Conselleria de Justícia i Administracions Públiques d'Alacant, Castelló i València, i en la pàgina Web de la Direcció General d'Administració Autonòmica, les llistes provisionals d'aspirants amb la puntuació obtinguda en la fase de concurs, desglossada en els distints apartats del barem, concedint-los un termini de 10 dies hàbils perquè formulen les reclamacions estimen pertinents en relació amb la baremació.
10.4 Resoltes les possibles reclamacions, el Tribunal, mitjançant anunci, publicarà a les seus de la Conselleria de Justícia i Administracions Públiques d'Alacant, Castelló i València, i en la pàgina Web de la Direcció General d'Administració Autonòmica, les llistes definitives amb la puntuació obtinguda en la fase de concurs, desglossada en els distints apartats del barem, dita publicació servirà de notificació als interessats, així com la relació definitiva d'aspirants aprovats per la seua orde de puntuació total a què es referix la base 8.6.
En cap cas el Tribunal no podrà declarar que han aprovat el procés selectiu un nombre superior al de llocs de treball convocats, tenint en compte el que preveuen les bases 1.2, i 12 de la present convocatòria.
11. Relació definitiva i presentació de documents
11.1. El Tribunal de Selecció elevarà el conseller de Justícia i Administracions Públiques per a la seua publicació en el Diari Oficial de la Comunitat Valenciana la relació definitiva d'aspirants aprovats, per orde de puntuació total, perquè en el termini de 20 dies hàbils comptats des de l'endemà al de la publicació aporten davant de la Direcció General d'Administració Autonòmica els documents següents:
11.1.1. Fotocòpia del DNI, o document equivalent per als nacionals d'altres Estats a què fa referència la base 2.1.1. degudament compulsada.
11.1.2. Fotocòpia compulsada del títol acadèmic exigible segons el que establix la base 2.1.3 de la convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger fotocòpia compulsada de la credencial que acredite l'homologació que corresponga.
11.1.3. Declaració jurada de no haver sigut separat per mitjà d'expedient disciplinari del servici de qualsevol de les Administracions Públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, el qual haguera sigut separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.
11.1.4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.
11.1.5. Els qui superen les proves selectives acreditaran els seus coneixements de valencià mitjançant la presentació d'un de documents previstos en l'article 16.1 del Decret 33/99, de 9 de març, del Govern Valencià.
Els qui no puguen acreditar estos coneixements, d'acord amb el que establix l'article 53 de la Llei de la Funció Pública Valenciana, hauran d'assistir als cursos específics que a este efecte es convoquen. Aquells que no els superen seguiran obligats a realitzar els successius cursos que l'administració organitze per a l'adquisició del coneixement de valencià exigible.
11.2. Els aspirants seleccionats que dins del termini indicat i excepte casos de força major, no presentaren la documentació acreditativa o d'esta es deduïra que no tenen algun dels requisits exigits, no podran ser nomenats personal de la Generalitat, sense perjuí de la responsabilitat en què pogueren haver incorregut per falsedat en les seues sol·licituds de participació.
12. Nomenament de funcionaris
Transcorregut el termini de presentació de la documentació, el conseller de Justícia i Administracions Públiques, dictarà una resolució, la qual es publicarà en el Diari Oficial de la Comunitat Valenciana, i procedirà al nomenament com a funcionaris de carrera del grup A, sector administració especial, Enginyer de Mines, als aprovats a què fa referència la base 10.4, prèvia l'adjudicació d'un lloc de treball d'acord amb la puntuació obtinguda.
A fi d'assegurar la cobertura de les places convocades, quan es produïsquen renúncies dels aspirants seleccionats, abans del seu nomenament o presa de possessió, l'òrgan convocant podrà requerir de l'òrgan de selecció relació complementària dels aspirants que seguisquen als proposats, per al seu possible nomenament com a funcionaris de carrera.
A l'efecte de la provisió de llocs de treball, d'acord amb el que establix l'article 53 del Decret Legislatiu de 24 d'octubre de 1995, del Govern Valencià, pel qual s'aprova el Text Refós de la Llei de la Funció Pública Valenciana els aspirants que hagen superat les proves selectives pel torn de promoció interna, gaudiran de preferència sobre el personal que les supere pel torn d'accés lliure o de discapacitats.
13. Tribunals
13.1. El Tribunal de Selecció de la convocatòria, estarà compost per cinc membres, funcionaris de carrera, i amb el recpectiu nombre de suplents, i tindrà la composició següent: president/a, secretari/ària i tres vocals.
13.2. La relació nominal dels membres del Tribunal serà publicada amb una antelació mínima d'un mes a la data de començament de la prova, mitjançant resolució del conseller de Justícia i Administracions Públiques, la qual es publicarà en el Diari Oficial de la Comunitat Valenciana, una vegada hagen sigut publicades les llistes provisionals d'admesos i exclosos.
13.3 El Tribunal, per a la realització de les proves podrà designar els col·laboradors, ajudants i assessors especialistes que crega oportuns.
13.4. Correspon al Tribunal les funcions relatives a la determinació concreta del contingut de les proves i a la qualificació dels aspirants, tant en la fase de l'oposició com en la fase del concurs, així com, en general, l'adopció de totes les mesures que siguen precises amb vista al correcte desenrotllament de les proves selectives.
13.5 Els membres del Tribunal, així com els assessors, hauran d'abstindre's i podran ser recusats per les persones interessades quan concórreguen en ells les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú. Així mateix, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'esta Convocatòria.
13.6 A l'efecte de comunicacions i de qualssevol altra incidència el Tribunal tindrà la seua seu en la Direcció General d'Administració Autonòmica, (C/ Miquelet núm. 5, 46642 València).
13.7 El Tribunal, a l'efecte de gratificacions i indemnitzacions, es regirà pel que disposa el Decret 24/1997 d'11 de febrer, del Consell de la Generalitat Valenciana, i Orde de 23 de juliol de 1998 (DOGV de 15.09.1998) de desenrotllament, sobre indemnitzacions per raons del servici.
13.8 El funcionament del Tribunal s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de normativa vigent.
14. Recursos
14.1. La present convocatòria, les seues bases i tots els actes administratius sean que dictats per a desplegar-la, excepte les actuacions del Tribunal, podran ser impugnats per les persones interessades mitjançant la interposició del recurs contenciós administratiu en el termini de dos mesos comptats des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 10, 14.2, 25.1 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.
14.2. Contra els actes del Tribunal podrà interposar-se recurs d'alçada davant del conseller de Justícia i Administracions Públiques en el termini d'un mes, a partir de l'endemà al de la publicació del corresponent Acord del Tribunal.
València, 8 de setembre de 2008.- El conseller de Justícia i Administracions Públiques: Fernando de Rosa Torner.
ANNEX I
BLOC GENERAL
I. DRET CONSTITUCIONAL I ORGANITZACIÓ ADMINISTRATIVA
1. La Constitució espanyola de 1978. Característiques, estructura i reforma. Els principis constitucionals, els drets fonamentals i les llibertats públiques: regulació, protecció i restriccions.
2. La Corona. La seua regulació en la Constitució espanyola. Les Corts Generals: regulació constitucional.
3. El Govern. El president del Govern. El Consell de Ministres. Relacions entre el Govern i les Corts Generals.
4. L'administració pública: principis constitucionals que la informen. L'administració general de l'Estat: òrgans centrals i òrgans territorials. L'administració perifèrica de l'Estat.
5. El Poder Judicial. La regulació constitucional de la justícia. El Consell General del Poder Judicial. Composició i funcions. El Tribunal Constitucional. Naturalesa, composició i competències. Procediments.
6. L'organització territorial de l'Estat. Les Comunitats Autònomes. Organització política i administrativa. El sistema de distribució de competències en la Constitució. La legislació bàsica de l'Estat. Lleis marc, de transferència i d'harmonització. Els conflictes de competència.
II. DRET AUTONÒMIC
7. L'Estatut d'Autonomia de la Comunitat Valenciana.
8. Les Corts. El sistema electoral i l'estatut dels diputats. Organització i funcionament. Competències.
9. El president de la Generalitat. Elecció i estatut personal. Atribucions. El Consell. Composició, atribucions i funcions. La seua potestat reglamentària. Relacions entre el Consell i les Corts.
10. Govern i Administració. Els consellers. Estatut Personal. L'administració de la Generalitat. Organització, competència i estructura. Organització territorial de les conselleries. L'administració institucional. Responsabilitat dels membres del Consell i de l'administració pública de la Generalitat.
11. Les competències de la Generalitat en l'Estatut d'Autonomia.
12. El pressupost de la Generalitat: concepte i contingut. L'estructura pressupostària. Els crèdits i les seues modificacions
III. DRET COMUNITARI
13. Característiques de l'ordenament jurídic comunitari. Fonts del dret comunitari. Els tractats. Els reglaments. Les directives.
14. Les institucions de la Unió Europea: El Consell de Ministres. La Comissió Europea. El Parlament Europeu. El Tribunal de Justícia. El Tribunal de Comptes.
IV. DRET ADMINISTRATIU
15. La Llei de Règim Jurídic de les Administracions Públiques i del Procediments Administratiu Comuns. Objecte i àmbit d'aplicació. Principis generals.
16. Els òrgans de les administracions públiques. Creació. Competència. Delegació. Avocació. Comanda de gestió. Delegació de firma. Suplència. Coordinació i comunicacions. Instruccions i ordes de servici. Òrgans col·legiats. Règim jurídic. Composició. Convocatòries, sessions i actes. Abstenció i recusació.
17. Els interessats. Concepte. Capacitat d'obrar. Representació. Identificació. Pluralitat d'interessats. Drets dels ciutadans. Llengua dels procediments. Dret d'accés a arxius i registres. Els registres. Col·laboració i compareixença dels ciutadans.
18. La responsabilitat de la tramitació. Obligació de resoldre. Silenci administratiu. Incorporació de mitjans tècnics. Validesa i eficàcia de documents i còpies. Termes i terminis. Còmput. Ampliació. Tramitació d'urgència.
19. Les disposicions administratives. Jerarquia i competència. Publicitat i inderogabilitat singular. Els actes administratius. Producció i contingut. Motivació. Forma. Eficàcia: executivitat. Efectes. Notificació. Publicació. Nul·litat i anul·labilitat. Transmissibilitat. Conversació. Convalidació.
20. El procediment administratiu. Iniciació. Ordenació. Instrucció. Finalització. Execució.
21. La revisió d'ofici. Recursos administratius. Les reclamacions prèvies a l'exercici d'accions civils i laborals.
22. La potestat sancionadora. Principis. Principis del procediment sancionador.
23. La responsabilitat patrimonial de l'administració. Responsabilitat de les autoritats i personal al seu servici.
24. Objecte i àmbit d'aplicació de la Llei 30/2007, de 30 d'octubre, de Contractes del Sector Públic. Delimitació dels tipus contractuals. Parts del contracte. Objecte, preu i quantia del contracte. Garanties exigibles en la contractació del sector públic. Normes generals de la preparació i de l'adjudicació de contractes per les administracions públiques.
V. FUNCIÓ PÚBLICA
25. La Llei 7/07, de 12 d'abril, de l'Estatut Bàsic de l'Empleat Públic. Preceptes vigents de la Llei de Mesures per a la Reforma de la Funció Pública.
26. La Llei de la Funció Pública Valenciana. Àmbit d'aplicació. El personal al servici de la Generalitat. La seua classificació. Accés del personal a la funció pública.
27. La classificació dels llocs de treball. Les relacions de llocs de treball. La provisió de llocs de treball.
28. Òrgans superiors en matèria de funció pública. Adquisició i pèrdua de la condició de funcionari. Situacions. Drets, deures i incompatibilitats. La carrera administrativa.
29. Règim disciplinari. Règim retributiu. Règim de seguretat social. Els òrgans de representació i la negociació col·lectiva del personal funcionari.
30. El personal laboral en la Llei de Funció Pública Valenciana.
ANNEX II
BLOC ESPECÍFIC
1. El sector miner dels àrids, i de les argiles, sílices i caolins a la Comunitat Valenciana.
2. El sector miner de la pedra natural a la Comunitat Valenciana.
3. El sector de les aigües minerals, termals, els establiments balnearis i les indústries de begudes envasades a la Comunitat Valenciana.
4. El sector miner de les sals sòdiques a la Comunitat Valenciana.
5. El sector de la pirotècnia a la Comunitat Valenciana.
6. La indústria ceràmica, de l'algeps, i del vidre a la Comunitat Valenciana.
7. La indústria del ciment i els seus derivats a la Comunitat Valenciana.
8. Energies renovables i no renovables. Fonts d'energia i recursos energètics. Potencial de les energies renovables a la Comunitat Valenciana.
9. La mineria i els béns públics. El domini públic. La demanialització. Els béns patrimonials. Utilització i protecció dels béns públics. Inscripció registral dels béns de domini públic. Inscripció de la propietat minera.
10. Legislació bàsica sobre mineria. Llei 22/1973, de Mines i les seues posteriors modificacions. Reglament General per al Règim de la Mineria: àmbit d'aplicació i classificació de recursos. Acció estatal. Competències de l'Estat i de la Generalitat.
11. Regulació dels aprofitaments de recursos de la secció A) i B) de la Llei de Mines. Reial Decret sobre criteris de valoració per a configurar la secció A). Autorització d'aprofitament dels jaciments d'origen no natural. Autorització d'aprofitament de les estructures subterrànies. Compatibilitat d'aprofitaments.
12. Regulació dels aprofitaments de recurs de la secció C) i D) de la Llei de Mines. Permisos d'exploració. Permisos d'investigació. Concessions d'explotació. Regulació dels recursos minerals energètics.
13. Finalització d'expedients i cancel·lació d'inscripcions. Caducitats. Condicions per a ser titular de drets miners. Transmissió de drets miners.
14. Ocupació temporal i expropiació forçosa de terrenys. Vedats miners. Establiments de benefici. Competència administrativa. Règim sancionador.
15. Legislació bàsica sobre aigües. Règim jurídic de les aigües subterrànies. El domini públic hidràulic. Utilització i protecció. Autorització d'aprofitament de les aigües minerals i termals. Normativa tecnicosanitaria per a l'elaboració, circulació i comerç de les aigües de beguda envasada. Competències i procediment que s'ha de seguir per a la declaració i autorització d'aprofitament d'aigües mineromedicinals, minerals naturals, de brollador i termals a l'efecte de la seua comercialització com a aigua de beguda envasada.
16. Legislació bàsica sobre foment de la mineria. Llei 43/1995, de l'Impost de Societats: títol VIII, Règims Tributaris Especials: capítol IX, Règim Fiscal de la Mineria. La Línia Especial d'Ajudes a la Investigació Minera (LEIM). Ajudes en matèria de mineria a la Comunitat Valenciana.
17. La indústria minera. Definició de mineral i mina. Recurs i reserva. Metodologia per a la investigació i avaluació dels jaciments minerals. Anàlisi i valoració econòmica de la investigació minera. Avaluació de recursos i reserves. El projecte miner: característiques, fases de desplegament, planificació. L'avaluació tecnicoeconòmica de projectes miners d'inversió.
18. El futur de la mineria. La innovació tecnològica. Característiques i tendències futures del mercat dels minerals. Consum de les matèries primeres. El reciclatge de les matèries primeres.
19. Els estats financers de l'empresa: balanç i compte de resultats. Del balanç de situació al balanç de gestió. Ordenació de comptes. Masses patrimonials de l'actiu i passiu.
20. Estructura financera de l'empresa, fonts i finançament: pròpies i alienes. El concepte de cost dels recursos i utilització en la selecció de projectes d'inversió.
21. Auditories de comptes: principis i regulació. L'auditoria tecnicoeconòmica dels projectes d'inversió. Altres auditories: mediambiental, de qualitat, energètica, tecnològica. Valoració d'empreses.
22. Explosius i cartutxeria: el Reglament d'Explosius i les seues Instruccions Tècniques Complementàries de desplegament. Ordenació jurídica de la fabricació, circulació, utilització, emmagatzemament, comerç i tinença.
23. Pirotècnia: el Reglament d'Explosius i les seues Instruccions Tècniques Complementàries de desplegament. Ordenació jurídica de la fabricació, circulació, utilització, emmagatzemament, comerç i tinença. La Directiva 2007/23/CE, de 23 de maig de 2007, sobre la posada en mercat d'articles pirotècnics. Incorporació al dret espanyol.
24. Les voladures especials. Règim legal. Objecte i camp d'aplicació. Definició de voladures especials. Autorització. Execució. Prescripcions. Empreses autoritzades per a l'execució de voladures especials. Seguretat en l'ús i manipulació d'explosius.
25. Seguretat minera. Antecedents normatius. Reglament de Policia Minera de 23 d'agost de 1934. Reglament General de Normes Bàsiques de Seguretat Minera de 2 abril de 1985 i les seues Instruccions Tècniques Complementàries de desplegament. Estatut del Miner.
26. La Llei 31/1995, de 8 de novembre, de Prevenció de Riscos Laborals i la seua modificació per la Llei 54/2003. Reglamentació sobre disposicions mínimes destinades a protegir la seguretat i salut dels treballadors en les activitats mineres i en les indústries extractives per sondejos. Reglamentació sobre Servicis de Prevenció.
27. La Comissió de Seguretat Minera. El Pla de Seguretat Minera 1998-2005 i les seues línies d'acció. Anàlisi estadística d'accidents. Índexs de sinistralitat.
28. Obres subterrànies en mineria i obra pública. Normativa minera aplicable. Sosteniment, ventilació i desaigüe. Vigilància i control.
29. Les funcions de l'administració minera en matèria de prevenció de riscos laborals. L'autoritat minera i la inspecció de mines a la Comunitat Valenciana. Normativa aplicable sobre infraccions i sancions en l'orde social. Reglamentació sobre procediments per a la imposició de sancions per infraccions d'orde social i per als expedients liquidatoris de quotes de la Seguretat Social.
30. Protecció col·lectiva i individual. Plans d'emergència i autoprotecció. Senyalització. Normativa aplicable.
31. Concepte i definició de seguretat. Tècniques de seguretat. Acció preventiva. Investigació d'accidents com a tècnica preventiva. Anàlisi i avaluació general del risc d'accidents. Normativa aplicable.
32. Sistemes de gestió de prevenció de riscos laborals. Auditories del sistema de gestió de prevenció de riscos laborals. Normativa aplicable.
33. Protecció de la seguretat i salut dels treballadors en les indústries extractives. Document sobre seguretat i salut per a la indústria extractiva: contingut i estructura. Normativa aplicable.
34. Formació preventiva per a l'exercici del lloc de treball en activitats mineres. Normativa aplicable.
35. La seguretat en les màquines. Normativa aplicable. Disposicions mínimes de seguretat per a la utilització dels equips de treball.
36. Prevenció de riscos laborals en equips mòbils d'arrancada, càrrega i transport i en treballs de manteniment en pedreres, graveres i plantes de tractament d'àrids: riscos més comuns. Manteniment d'equips.
37. La psicosociologia aplicada en mineria. Factors psicosocials. Classificació. Metodologia i avaluació.
38. El risc elèctric. Efectes del corrent sobre el cos humà. Factors que influïxen. Tipus de contactes i les seues proteccions. Seguretat en treballs elèctrics en establiments de benefici.
39. El director facultatiu: nomenament i substitució, drets i responsabilitats. Instruccions tècniques complementàries sobre treballs a cel obert: seguretat del personal, projecte d'explotació, desplegament dels treballs, protecció dels treballadors contra la pols en relació amb la silicosi. El Pla de Labors.
40. Règim jurídic bàsic d'instal·lació, ampliació i trasllat en matèria d'establiments i instal·lacions industrials. La liberalització industrial i el seu desplegament normatiu a la Comunitat Valenciana.
41. Marc legislatiu bàsic de la qualitat i seguretat industrial. El reglament de la seua infraestructura. L'enfocament global: control de productes industrials. Organismes de control a la Comunitat Valenciana.
42. Legislació bàsica sobre transport de mercaderies perilloses per carretera.
43. Legislació bàsica en matèria de control dels riscos inherents als accidents greus en què intervinguen substàncies perilloses i el seu desplegament a la Comunitat Valenciana. Coordinació amb la resta d'autoritzacions i altres figures d'intervenció administrativa en matèria industrial.
44. Regulació bàsica en matèria de seguretat contra incendis en establiments industrials. Caracterització reglamentària dels establiments industrials en relació amb la seguretat contra incendis. Requisits constructius segons la seua configuració, ubicació i nivell de risc intrínsec. Requisits de les instal·lacions.
45. Reglament d'aparells a pressió: disposicions generals i instruccions tècniques relatives a calderes de vapor, oli tèrmic i les seues canonades, depòsits criogènics i tractament i emmagatzemament d'aire comprimit. Recipients a pressió simples.
46. Legislació bàsica del sector d'hidrocarburs: principis generals, distribució de competències entre l'Estat i la Generalitat. Ordenació del mercat de productes derivats del petroli. Garantia de subministrament. Ordenació de les activitats destinades al subministrament de gasos combustibles per canalització. Seguretat de subministrament.
47. Legislació bàsica del sector elèctric: principis generals, distribució de competències entre l'Estat i la Generalitat. L'ordenació de les activitats destinades al subministrament elèctric. Principals normes tècniques i de seguretat aplicables a cada activitat: objecte, finalitat i àmbit d'aplicació de cada una.
48. Reglament electrotècnic per a baixa tensió. Instal·lacions elèctriques en locals amb risc d'incendi o explosió. Exigències de seguretat del material elèctric destinat a ser utilitzat en baixa tensió. Aparells i sistemes de protecció per a ús en atmosferes potencialment explosives.
49. Reglamentació sobre línies elèctriques d'alta tensió.
50. Les activitats mineres i la seua relació amb l'ordenació ambiental, territorial i urbanística: Objectius i criteris de l'estratègia territorial de la Comunitat Valenciana. Legislació en matèria d'ordenació ambiental, territorial i urbanística de la Comunitat Valenciana: instruments d'ordenació ambiental, territorial i urbanística.
51. Legislació bàsica i de la Comunitat Valenciana en matèria de prevenció i control integrats de la contaminació. Valors límit d'emissió i les millors tècniques disponibles. L'autorització ambiental integrada: règim jurídic i coordinació amb les autoritzacions substantives previstes en la regulació sectorial. La llicència ambiental i la comunicació ambiental.
52. Legislació bàsica i de la Comunitat Valenciana en matèria d'avaluació d'impacte ambiental. La declaració i l'estimació d'impacte ambiental: règim jurídic i coordinació amb altres figures administratives previstes en la regulació industrial i minera.
53. Regulació dels drets d'accés a la informació, de participació pública i d'accés a la justícia en matèria de medi ambient. Legislació bàsica sobre avaluació dels efectes de determinats plans i programes en el medi ambient.
54. Els processos miners i els seus residus. Consideració dels estèrils en l'operació minera. Reials decrets sobre restauració de l'espai natural afectat per activitats mineres i sobre restauració de l'espai natural afectat per les explotacions de carbó a cel obert i l'aprofitament racional d'estos recursos energètics. Desplegaments normatius. Directiva 2006/21/CE sobre gestió de residus de la indústria extractiva. Incorporació al dret espanyol.
55. Decret 82/2005, d'ordenació ambiental d'explotacions mineres en espais forestals de la Comunitat Valenciana. Inventari forestal de la Comunitat Valenciana.
56. Regulació normativa de la Comunitat Valenciana relativa al paisatge.
57. La contaminació acústica ambiental. Control del soroll i onda aèria amb especial atenció a les explotacions mineres de cel obert. Règim jurídic.
58. La Societat de la Informació. Xarxes de comunicacions. Banda ampla. Internet. Portals i pàgines web. La nova economia. Comerç/negoci electrònic. La firma electrònica. Teletreball. Teleadministració. Teleformació.
59. Sistemes d'informació geogràfica. Conceptes bàsics. Utilització de SIG en gestió de recursos naturals. Aplicació a la Comunitat Valenciana: l'aplicació GV-SIG.
60. El sistema de posicionament global (GPS). Constitució i funcionament. Aplicacions en la topografia, geodèsia i mineria.
ANNEX III / ANEXO IIIANNEX IV
(Oficines públiques)
Alacant
Direcció Territorial de la Conselleria de Justícia i Administracions Públiques
Rambla de Méndez Núñez, 41, 3ª planta, 03313 Alacant
Telèfon 917054433 FAX 225783277
Castelló
Direcció Territorial de la Conselleria de Justícia i Administracions Públiques.
Carrer Major núm. 78, 12642 Castelló
Telèfon 554948749 FAX 968372186
València
Conselleria de Justícia i Administracions Públiques.
Oficina PROP
C/ Historiador Chabàs núm. 2, 46452 València
Descàrrega del model d'instància per internet.
Http://www.gva.es (Conselleria de Justícia i Administracions Públiques, Direcció General d'Administració Autonòmica, Oposicions i Concursos, Oferta 2008)
OFICINES PROP
Telèfon PROP 012 (022312389 per a telefonades des de fora de la Comunitat Valenciana)
Alacant
C/ Churruca, 29 - 03245 Alacant
Benidorm Racó de Loix. Av. Joan Fuster Zaragozá, 1 - 03960 Benidorm
Benidorm La Cala. C/ Juan Antonio Baldoví - 03928 Benidorm
Benidorm Foietes-Colonia de Madrid. Av. Beniardà, 61 - 03624 Benidorm
Benidorm Alfredo Corral-Maravall. Av. Ametlers, 42 - 03172 Benidorm
Benidorm Els Tolls-Salt de l'Aigua. Av. Andalusia, 8 - 03051 Benidorm
Calp, C/ Paternina, 27 03770 Calp.
Castelló
Germans Bou - Castelló. Av. Germans Bou, 47 - 12465
Avinguda del Mar - Castelló. Av. del Mar, 16 - 12617
Casa dels Caragols - Castelló. C. Major, 78 -12946
Vila-real. C. Joan Fuster, 28 - 12926
Vinaròs. C. Sant Joaquim, 14 - 12807
València
Gregorio Gea I. C. Gregorio Gea, 27 - 46440 València
Gregorio Gea II. C. Gregorio Gea, 14 - 46851 València
Colón - València. C. Colón, 80 - 46688 València
Gandia. Av. República Argentina, 28, 46803
Ontinyent. Pl. Mestre Ferrero, 22 - 46214
Port de Sagunt. Pl. Ramón de la Sota, s/n (Edifici Rotonda) - 46020
Requena. Av. Raval, 9 - 46745
Sagunt. Camí Reial, 97 - 46203
Xàtiva. C. Moncada, 32 - 46947
Madrid
C/ Españoleto, 25, 28224 Madrid.
ANNEX V
Barem fase concurs grup A, sector administració especial, enginyer de mines
En la fase de concurs a què es referix la base 8.5 de la present convocatòria, la valoració dels mèrits s'efectuarà d'acord amb el barem següent:
A) Experiència professional: 15 punts
1. Es valorarà l'experiència professional dels participants d'acord amb el barem següent:
1.1. Per treballs realitzats en llocs de l'administració de la Generalitat les competències del qual en matèria de personal s'exercisquen per la Direcció General d'Administració Autonòmica, que pertanguen al grup A, naturalesa funcionarial, sector administració especial, enginyer de mines, a raó de 0.13 punts per cada mes complet de servici en actiu.
1.2. Per treballs realitzats en llocs de l'administració de la Generalitat les competències del qual en matèria de personal s'exercisquen per la Direcció General d'Administració Autonòmica, no previstos en l'anterior apartat, a raó de 0.09 punts per cada mes complet de servicis en actiu.
1.3. Per treballs realitzats en llocs d'altres administracions públiques, a raó de 0.09 punts per cada mes complet de servicis en actiu.
1.4. Per treballs realitzats en el sector privat, en treballs per compte d'altre, autònoms i professionals, en llocs amb funcions de Enginyer de Mines, a raó de 0.07 punts per mes complet de servicis en actiu.
No obstant això, als funcionaris transferits se'ls computarà els servicis prestats en les seues administracions d'origen d'acord amb el que disposen els apartats 1.1 o 1.2 segons siga procedent.
En cap cas no es valorarà l'experiència professional obtinguda en l'exercici de llocs de treball reservat a personal eventual.
2. L'experiència professional s'acreditarà d'acord amb els criteris següents:
2.1. Els treballs per a administracions públiques s'acreditaran sempre mitjançant el certificat oficial de l'òrgan competent.
2.2. La resta dels treballs per compte d'altri, per mitjà del contracte de treball i certificat de l'empresa de les funcions exercides, quan estes no puguen deduir-se dels termes del contracte, sense que s'admeta contradicció entre ambdós documents. En tot cas, serà obligatòria la presentació del certificat o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponent a la categoria de les places convocades. En el supòsit de contradiccions preval la vida laboral.
2.3. Per al supòsit de professionals i autònoms, llicència Fiscal o IAE, i certificat de col·legiació, quan siga procedent, així com el certificat o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponents a la categoria convocada. Quan procedisca, i en substitució dels dits documents, s'aportarà certificat oficial que acredite haver cotitzat en el Règim Especial o en la Mutualitat corresponent.
En tot cas la puntuació màxima a aconseguir, per experiència, no podrà superar els 15 punts.
B) Formació: 10 punts
1.Valencià: màxim 4 punts.
El coneixement del valencià es valorarà fins a un màxim de 4 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:
- Coneixement oral: 1,00 punt
- Grau elemental: 2,00 punts
- Grau mitjà: 3,00 punts
- Grau superior: 4,00 punts
La valoració del coneixement del valencià s'efectuarà puntuant exclusivament el nivell més alt obtingut.
2. Idiomes comunitaris: màxim de 2 punts.
Es valorarà el coneixement de llengües oficials de la Unió Europea, diferents de la llengua espanyola acreditant-se documentalment mitjançant certificats expedits per l'Escola Oficial d'Idiomes, segons els nivells especificats.
Es puntuarà fins a un màxim de 2 punts, a raó de 0,40 punts per curs o la seua equivalència si es tracta de cicles de l'escola oficial d'idiomes.
En el cas de titulacions obtingudes en l'estranger s'haurà d'estar en possessió de la credencial que acredite la seua homologació o convalidació, si fa el cas.
Per a la valoració dels idiomes comunitaris, en cap cas no es consideraran els cursos superats d'idiomes inclosos en els plans d'estudis de batxiller elemental, graduat escolar, formació professional, batxiller superior i d'estudis universitaris de qualsevol nivell.
3. Titulació acadèmica: màxim 4 punts.
Per la possessió de títols acadèmics oficials superiors a l'exigit en la convocatòria per a pertànyer al grup A, a raó de 2 punts per títol, fins a un màxim de 4 punts.